CELEX: 32014R0696
Language: sl
Date: 2014-06-24 00:00:00
Title: Uredba Komisije (EU) št. 696/2014 z dne 24. junija 2014 o spremembi Uredbe (ES) št. 1881/2006 glede mejnih vrednosti eruka kisline v rastlinskih oljih in masteh ter v živilih, ki vsebujejo rastlinska olja in masti  Besedilo velja za EGP

25.6.2014   
            
            
               SL
            
            
               Uradni list Evropske unije
            
            
               L 184/1
            
         UREDBA KOMISIJE (EU) št. 696/2014
   z dne 24. junija 2014
   o spremembi Uredbe (ES) št. 1881/2006 glede mejnih vrednosti eruka kisline v rastlinskih oljih in masteh ter v živilih, ki vsebujejo rastlinska olja in masti
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminante v hrani (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1881/2006 (2) določa mejne vrednosti onesnaževal v živilih.
            
         
               (2)
            
            
               Mejna vrednost eruka kisline v oljih in masteh, namenjenih prehrani ljudi, ter v živilih, ki so jim dodana olja in masti, je bila določena z Direktivo Sveta 76/621/EGS (3). Eruka kislina je naravni rastlinski toksin, ki je onesnaževalo v skladu z opredelitvijo onesnaževala iz Uredbe (EGS) št. 315/93, saj je prisotnost eruka kisline v hrani posledica kmetijske proizvodnje, in sicer izbire sorte. Za poenostavitev zakonodaje je primerno določiti mejno vrednost eruka kisline v Uredbi (ES) št. 1881/2006. Prav tako je primerno uskladiti določbe za živila z vsebnostjo maščobe 5 % ali manj. Direktiva 76/621/EGS se nato razveljavi s samostojnim pravnim aktom.
            
         
               (3)
            
            
               Ustreznost mejne vrednosti eruka kisline je bila izpostavljena v mnenju Znanstvenega odbora za hrano z dne 17. septembra 1993 o bistvenih zahtevah za proizvodnjo začetnih formul za dojenčke in nadaljevalnih formul za dojenčke in majhne otroke (4).
            
         
               (4)
            
            
               Z Direktivo Komisije 2006/141/ES (5) je bila določena strožja mejna vrednost za eruka kislino v začetnih formulah za dojenčke in nadaljevalnih formulah za dojenčke in majhne otroke, ki jo je primerno navesti tudi v Uredbi (ES) št. 1881/2006.
            
         
               (5)
            
            
               Uredbo (ES) št. 1881/2006 bi bilo treba zato ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V Prilogi k Uredbi (ES) št. 1881/2006 se doda naslednji oddelek 8 „Vsebovani rastlinski toksini“.
   
      
         „Oddelek 8: Vsebovani rastlinski toksini
      
      
                  Živila (1)
               
               
                  Mejne vrednosti (g/kg)
               
            
                  8.1
               
               
                  
                     eruka kislina
                  
               
               
                   
               
            
                  8.1.1
               
               
                  rastlinska olja in masti
               
               
                  50 (6)
                  
               
            
                  8.1.2
               
               
                  živila, ki vsebujejo dodana rastlinska olja in masti, razen živil iz točke 8.1.3
               
               
                  50 (6)
                  
               
            
                  8.1.3
               
               
                  začetne formule za dojenčke in nadaljevalne formule za dojenčke in majhne otroke (8)
               
               
                  10 (6)
                  
               
            
   Člen 2
   Začetek veljavnosti in uporaba
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. julija 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 37, 13.2.1993, str. 1.
   
      (2)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
   
      (3)  Direktiva Sveta 76/621/EGS z dne 20. julija 1976 o določitvi zgornje mejne vrednosti eruka kisline v oljih in masteh, namenjenih prehrani ljudi, ter v živilih, ki so jim dodana olja in masti (UL L 202, 28.7.1976, str. 35).
   
      (4)  http://ec.europa.eu/food/fs/sc/scf/reports/scf_reports_34.pdf.
   
      (5)  Direktiva Komisije 2006/141/ES z dne 22. decembra 2006 o začetnih formulah za dojenčke in nadaljevalnih formulah za dojenčke in majhne otroke in o spremembi Direktive 1999/21/ES (UL L 401, 30.12.2006, str. 1).
   
      (6)  Mejna vrednost se nanaša na vsebnost eruka kisline, izračunano glede na skupno vsebnost maščobnih kislin v maščobni komponenti hrane.“